Tørket rotstengel og tinktur er anvendt i naturmedisin og tradisjonell folkemedisin. Det er en garvestoffdroge som har sammentrekkende virkning på blodkar. Tradisjonell folkemedisin har tillagt den mange egenskaper, sannsynligvis på grunn av at signaturlæren fikk folk til å knytte den røde margen i rota til blodet og de korsformede blomstene til plantens kraft. Den røde rota farges av fargestoffet tormentillarødt.